Ego Johannes, dominus Caseoli et Acrimontis, universis presentes paginas inspecturis notum facio quod ego, laude et consensu Aelydis, uxoris mee, et liberorum meorum, pro remedio anime mee et parentum meorum, confero in puram elemosinan ecclesie Morimundi et fratribus ibidem Deo servientibus, ut facient et in perpetuum habeant furnum unum cum una domo ad molendinum jam edificatum ad stagnum quod est inter Bowlaincort et Roseres. Confero etiam dictis fratribus Morimundi ut omnes homines ad supradictum furnum undecumque pro suo negocio venientes ligna in nemoribus nostris in quibus homines nostri suum habent usuagium ad usum dicti furnum secure et pacifice in perpetuum accipiant. Confero similiter dictis fratribus Morimundi ut juxta molendinum suum supradictum habeant unum mansum et tria jugera terre. Et ut hec omnia supradicta dicti fratres in perpetuum in pace possideant, presente paginam sigilli mei munimine roboravi. Datum anno Domini M° CC° L° VIII°, mense junii.